CELEX: 62016TB0553
Language: hu
Date: 2019-09-20 00:00:00
Title: T-553/16. sz. ügy: A Törvényszék 2019. szeptember 20-i végzése – von Blumenthal és társai kontra EBB („Közszolgálat – Az EBB személyi állománya – Díjazás – Az alapilletmény-táblázatban szereplő sávok éves kiigazítása – Számítási módszer – A jogvita tárgyának megszűnése – Okafogyottság”)

9.12.2019   
            
            
               HU
            
            
               Az Európai Unió Hivatalos Lapja
            
            
               C 413/52
            
         
      A Törvényszék 2019. szeptember 20-i végzése – von Blumenthal és társai kontra EBB
      (T-553/16. sz. ügy) (1)
      
      („Közszolgálat - Az EBB személyi állománya - Díjazás - Az alapilletmény-táblázatban szereplő sávok éves kiigazítása - Számítási módszer - A jogvita tárgyának megszűnése - Okafogyottság”)
      (2019/C 413/63)
      Az eljárás nyelve: francia
      
         Felek
      
      
         Felperesek: Henry von Blumenthal (Bergem, Luxemburg) és a végzés mellékletében megnevezett 369 további felperes (képviselő: L. Levi ügyvéd)
      
         Alperes: Európai Beruházási Bank (képviselők: T. Gilliams, G. Faedo és J. Klein meghatalmazottak, segítőjük: A. Dal Ferro ügyvéd)
      
         Az ügy tárgya
      
      Az EUMSZ 270. cikk és az Európai Unió Bírósága alapokmányának 50a. cikke alapján benyújtott kérelem, amely arra irányul, hogy a Törvényszék egyrészt semmisítse meg a 2015. februári és azt követő illetmény-elszámolásokban foglalt azon határozatokat, amelyek értelmében a felperesekre alkalmazni kell az EBB igazgatótanácsának 2014. december 16-i határozatát és az EBB igazgatási bizottságának 2015. február 4-i határozatát, valamint semmisítse meg az interneten 2015. február 6-án közzétett azon cikket és a 2015. február 10-i azon tájékoztató feljegyzést, amely a személyi állományt tájékoztatja ez utóbbi határozat elfogadásáról, másrészt pedig rendelje el azon vagyoni és nem vagyoni kár megtérítését, amely a felpereseket állítólag érte.
      
         A végzés rendelkező része
      
      
                  1)
               
               
                  
                     A Törvényszék tudomásul veszi Dominique Courbinnek a keresettől való elállását.
                  
               
            
                  2)
               
               
                  
                     Henry von Blumenthal keresetéről, valamint a D. Courbinen kívüli azon további felperesek kereseteiről, akiknek nevét a melléklet tartalmazza, már nem szükséges határozni.
                  
               
            
                  3)
               
               
                  
                     A Törvényszék az Európai Beruházási Bankot (EBB) kötelezi a költségek viselésére.
                  
               
            
         (1)  HL C 279., 2015.8.24. (az Európai Unió Közszolgálati Törvényszékén eredetileg F-78/15. szám alatt nyilvántartásba vett és 2016. szeptember 1-jén az Európai Unió Törvényszékére áttett ügy).